Diari Oficial de la Generalitat Valenciana


Sumari del DOGV 3675, del 27-01-2000 (2000/238)

Notificació de la Resolució de data 30 de juny de 1999, del director general d'Obres Públiques, d'incoació d'expedient sancionador número 782/1995, a nom de la senyora Erika Margarete Lohse, per infracció de la Llei de Costes.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3675

Data del DOGV
:   27-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/238


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució de data 30 de juny de 1999, del director general d'Obres Públiques, d'incoació d'expedient sancionador número 782/1995, a nom de la senyora Erika Margarete Lohse, per infracció de la Llei de Costes. [2000/A238]
  
Per no haver pogut notificar en el domicili conegut per aquesta administració la Resolució de data 30 de juny de 1999, del director general d'Obres Públiques, d'incoació d'expedient sancionador número 782/1995, a nom de la senyora Erika Margarete Lohse, per infracció de la Llei de Costes, d'acord amb el que estableix l'article 59.4 de la Llei 30/1992, de 26 de novembre, es fa públic el text íntegre de l'esmentada resolució perquè aquest anunci servisca de notificació a la interessada.
  
«Vista la denúncia formulada pel vigilant de costes del Ministeri de Medi Ambient, Demarcació de Costes a València, Servei Provincial de Costes a Castelló, contra la senyora Erika Margarete Lohse i Construcciones García per realització d'obres en zona de servitud de protecció sense autorització administrativa.
  
Vist l'informe emés pel Servei de Costes relatiu als fets següents:
  
Que entre els mollons M-67 i M-68 de la zona del tram de costa nord port de Benicarló - límit terme municipal de Vinaròs, terme municipal de Benicarló, s'estan fent obres consistents en tancament de parcel·la de la propietat de la senyora Erika Margarete Lohse, per mitjà d'un paretó de blocs de formigó (1,30m d'alçada) i gelosia fins arribar la tanca a una altura màxima d'1,85 metres.
  
Que l'obra s'efectua en zona de servitud de protecció
  
Que no s'ha sol·licitat autorització d'aquesta administració per a la realització d'aquestes obres, no considerant-se legalitzables.
  
Aquests fets són imputables a la senyora Erika Margarete Lohse, com a promotora, i a Construcciones García, com a constructor, de conformitat amb l'article 177.1.b del Reglament de Costes.
  
Atés que aquesta conducta poguera ser constitutiva d'infracció de la Llei de Costes, resolc:
  
Primer
  
Incoar expedient sancionador a la senyora Erika Margarete Lohse i a Construcciones García, per realització d'obres en zona de servitud de protecció sense autorització administrativa, conducta que pot ser qualificada com a infracció greu, tipificada en l'article 175.2.e del Reglament de Costes; i sancionada amb multa del 25% del valor de les obres, estimades per aquesta administració en 532.450 pessetes, sense perjudici del que resulte de la instrucció, de conformitat amb l'article 183.b del Reglament de Costes.
  
Segon
  
Nomenar instructor de l'expedient el senyor José Luis Martínez Zahonero i secretària d'aquest la senyora Patricia Stuyk Pons; els quals podran ser recusats per la inculpada en qualsevol moment de la tramitació de l'expedient, en els termes establits en l'article 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tercer
  
La resolució d'aquest expedient competeix a la Direcció General d'Obres Públiques, en virtut del que disposen els articles 18 i 19 del Decret 32/1998, de 31 de març, del Govern Valencià pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
Iniciat el procediment sancionador, si els infractors en reconeixen la responsabilitat, es podrà resoldre el procediment, amb imposició de la sanció que pertoque, en els termes establits en l'article 8 del Reial Decret 1.398/1993, de 4 d'agost, pel qual s'aprova el Reglament de Procediment per a l'Exercici de la Potestat Sancionadora.
  
Quart
  
Els inculpats, en el termini de 15 dies previst en l'article 16.1 del Reial Decret 1.398/1993 esmentat, poden aportar a l'expedient totes les al·legacions, documents o informacions que estime convenient, i si és procedent, proposar prova concretant els mitjans dels quals pretenen valer-se.
  
Abans de dictar resolució, es donarà audiència als interessats per termini de 15 dies, en els termes i als efectes de l'article 19 del Reial Decret 1.398/93 esmentat.
  
Cinqué
  
Requerir els inculpats perquè en el termini de 10 dies procedisquen a corregir la situació creada, per mitjà de la demolició de la barana de tancament de parcel·la que incideix en la zona de servitud de protecció i restitució de les coses a l'estat anterior de la construcció, de conformitat amb el que disposa l'article 179 del Reglament de Costes, significant-li que el compliment d'aquest requeriment en aquest termini es considerarà com a circumstància atenuant i podrà reduir-se la quantia de la multa fins a la meitat (article 187 R.C.)
  
Notifiqueu aquesta resolució a l'instructor designat i als interessats, i advertiu-los que si no efectuen al·legacions sobre el contingut de la iniciació del procediment en el termini de 15 dies, la iniciació podrà ser considerada proposta de resolució quan continga un pronunciament precís sobre la responsabilitat imputada, amb l'efecte establit en els articles 18 i 19 del Reglament de Procediment per a l'exercici de la potestat sancionadora, de conformitat amb el que disposa l'article 13 del mateix text.
  
Doneu trasllat d'aquesta resolució al Servei de Costes a l'efecte de la vigilància del compliment del que disposa el punt cinqué d'aquesta resolució.
  
València, 30 de juny de 1999.- El director general d'Obres Públiques: Pedro Marco Segura.»